36. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Ε4/802/Φ.40α της 24 Ιαν./1 Μαρτ. 1983 (ΦΕΚ Β΄ 81) Περί ρυθμίσεως του τρόπου παροχής προσωπικής εγγυήσεως από τους εξαγωγείς: Έχοντας υπόψη: 1.Τις διατάξεις του Νόμ. 936/79 «Περί τροποποιήσεως και συμπληρώσεως των περί εξωτερικού εμπορίου διατάξεων ως και καταργήσεως συναφών διατάξεων». 2.Τις διατάξεις του Ν.Δ. 3999/59 «Περί ελέγχου του εξωτερικού εμπορίου». 3.Τις διατάξεις του Νόμ. 400/76 «Περί Υπουργικού Συμβουλίου και Υπουργείων». 4.Τις διατάξεις του Νόμ. 1266/82 «Περί Οργάνων ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». 5.Τις διατάξεις του Π.Δ. 574/82 «Περί ανακατανομής των αρμοδιοτήτων των Υπουργείων». 6.Τις διατάξεις του Π.Δ. 577/82 «Περί μεταφοράς Υπηρεσιών στο Υπουργείο Εθνικής Οικονομίας από τα Υπουργεία Συντονισμού και Βιομηχανίας και Ενεργείας καθώς και από το Υπουργείο Εμπορίου». 7.Την με αριθ. Ε4/6611/Φ.40α/10.10.1978 απόφασή μας «περί ρυθμίσεως του τρόπου παροχής προσωπικής εγγυήσεως από τους εξαγωγείς» αποφασίζουμε: I/1.Απαλλάσσουμε του λοιπού τους πραγματοποιούντες εξαγωγές προϊόντων στο εξωτερικό από την υποχρέωση υποβολής, μαζί με κάθε «ΔΗΛΩΣΗ-ΤΙΜΟΛΟΓΙΟ ΕΞΑΓΩΓΗΣ», ιδιαίτερης προσωπικής εγγυήσεως για την τήρηση  Σελ. 264,30(α) Τεύχος ΙΒ-9-3 - Τεύχος ΙΒ-10-1 Σελ. 102 των υποχρεώσεων που επιβάλλονται σ’ αυτούς από τις διατάξεις της Νομοθεσίας περί Εξωτερικού Εμπορίου και προστασίας του Εθνικού Νομίσματος, καθώς και από τις σχετικές με τη συγκεκριμένη εξαγωγή αποφάσεις, άδειες κ.λπ. 2.Στο μέλλον οι εξαγωγικές επιχειρήσεις θα καταθέτουν στο Εμπορικό και Βιομηχανικό Επιμελητήριο της περιφερείας τους μαζί με την αίτηση για εγγραφή της επωνυμίας στο Ειδικό Μητρώο Εξαγωγέων μία μόνο «ΔΗΛΩΣΗ ΠΡΟΣΩΠΙΚΗΣ ΕΓΓΥΗΣΕΩΣ», που θα καλύπτει τις υποχρεώσεις που δημιουργούνται από κάθε πραγματοποιούμενη εξαγωγή τους. 3.Η «ΔΗΛΩΣΗ ΠΡΟΣΩΠΙΚΗΣ ΕΓΓΥΗΣΕΩΣ» θα συνεκτιμάται με τα λοιπά δικαιολογητικά που προβλέπονται από τις διατάξεις του Ν.Δ. 3999/59 για την καταχώριση της εξαγωγικής επωνυμίας στο Ειδικό Μητρώο Εξαγωγέων και θα αποτελεί προϋπόθεση αποδοχής της σχετικής αιτήσεως. 4.Οι εξαγωγικές επιχειρήσεις που έχουν ήδη καταχωρίσει την επωνυμία τους στο Μητρώο Εξαγωγέων θα καταθέσουν την ανωτέρω εγγύηση στο Εμπορικό και Βιομηχανικό Επιμελητήριο που είναι γραμμένες, με συμπληρωματική αίτηση πριν ή μαζί με τη θεώρηση της πρώτης από της ισχύος της παρούσης «ΔΗΛΩΣΕΩΣ-ΤΙΜΟΛΟΓΙΟΥ ΕΞΑΓΩΓΗΣ». 5.Η ανωτέρω «ΔΗΛΩΣΗ ΠΡΟΣΩΠΙΚΗΣ ΕΓΓΥΗΣΕΩΣ» θα ανανεώνεται μόνο στην περίπτωση μεταβολής της νομικής μορφής της εξαγωγικής επιχειρήσεως. II/1.Η «ΔΗΛΩΣΗ ΠΡΟΣΩΠΙΚΗΣ ΕΓΓΥΗΣΕΩΣ» θα συντάσσεται σε έντυπο, που θα είναι σύμφωνο με το συνημμένο υπόδειγμα αριθ. 1, το οποίο θα χορηγείται αποκλειστικά από την Υπηρεσία του Επιμελητηρίου που έχει την αρμοδιότητα για την τήρηση του Ειδικού Μητρώου Εξαγωγέων. 2.Με την ανωτέρω δήλωση θα αναλαμβάνεται από τον εξαγωγέα η υποχρέωση καταβολής για λογαριασμό του Ελληνικού Δημοσίου χρηματικού ποσού που θα καλύπτει μέχρι το 25% της αξίας εξαγωγής ή και των εξαγωγών, για τις οποίες δεν εκπληρώθηκαν οι επιβαλλόμενες από τους Νόμους, τις Υπουργικές αποφάσεις, τις αποφάσεις της Δ/νσεως Νομισματικής Πολιτικής και Τραπεζικών εργασιών της Τραπέζης Ελλάδος κ.λπ. υποχρεώσεις μέσα στις νόμιμες προθεσμίες. 3.Η κατάθεση της Δηλώσεως Προσωπικής Εγγυήσεως θα αποδεικνύεται με την αναγραφή σχετικής ενδείξεως στο ειδικό καρτελλίδιο με το οποίο εφοδιάζει κάθε εξαγωγέα ή Υπηρεσία Ειδικού Μητρώου Εξαγωγέων του οικείου Επιμελητηρίου. 4.Επίσης η κατάθεση της εν λόγω Δηλώσεως θα μνημονεύεται και στο Πιστοποιητικό που χορηγεί το Επιμελητήριο εγγραφής του εξαγωγέα, προκειμένου να το χρησιμοποιήσει σαν αποδεικτικό στοιχείο για τη θεώρηση Δηλώσεων Εξαγωγής από άλλο Επιμελητήριο. - 741 11.Ζ.β.36 Οργάνωση εξωτερικού εμπορίου III/1.Η «ΔΗΛΩΣΗ ΠΡΟΣΩΠΙΚΗΣ ΕΓΓΥΗΣΕΩΣ» θα παίρνει τον ίδιο αύξοντα αριθμό που θα δίνεται στην εγγραφόμενη στο Ειδικό Μητρώο Εξαγωγέων εξαγωγική επιχείρηση. Του αριθμού αυτού θα προηγείται διαχωρισμός με κάθετη γραμμή ο κωδικός αριθμός του Επιμελητηρίου. Αν η ανανέωση της εξαγωγικής επωνυμίας γίνει εκπρόθεσμα και δοθεί νέος αριθμός Μητρώου, ο αριθμός αυτός θα γνωστοποιείται στην περίπτωση αυτή στο Κατάστημα της Τραπέζης της Ελλάδος στο οποίο έχει διαβιβασθεί η Δήλωση Προσωπικής Εγγυήσεως. 2.Η αρμόδια για την τήρηση του Ειδικού Μητρώου Εξαγωγέων Υπηρεσία του Επιμελητηρίου θα διαβιβάζει στην Τράπεζα της Ελλάδος την ανωτέρω δήλωση προσωπικής εγγυήσεως μόλις γίνει δεκτή η αίτηση για εγγραφή της εξαγωγικής επωνυμίας στο μητρώο αυτό. 3.Οι δηλώσεις προσωπικής εγγυήσεως θα φυλάσσονται με την απόλυτη ευθύνη της αρμόδιας Υπηρεσίας της Τραπέζης της Ελλάδος και θα ακυρώνονται στις περιπτώσεις α)αλλαγής της νομικής μορφής της επιχειρήσεως, οπότε και θα αντικαθίστανται με τις νέες δηλώσεις, β)διαγραφής, για οποιοδήποτε λόγο, της εξαγωγικής επωνυμίας από το Ειδικό Μητρώο Εξαγωγέων και αφού διαπιστωθεί προηγουμένως η εκπλήρωση των υποχρεώσεων της εξαγωγικής επιχειρήσεως. «IV/1.Η Υπηρεσία της Τραπέζης της Ελλάδος που είναι αρμόδια για την παρακολούθηση της έγκαιρης και κανονικής εκπληρώσεως των συναλλαγματικών και λοιπών υποχρεώσεων των εξαγωγέων, σε περίπτωση που διαπιστωθεί παράβαση θα παραπέμπει την υπόθεση στην Υποεπιτροπή Ελέγχου Συναλλάγματος Εξαγωγών-Εισαγωγών της Τραπέζης της Ελλάδος για τη λήψη σχετικής αποφάσεως. 2.Εάν η Υποεπιτροπή Συναλλάγματος Εξαγωγών Εισαγωγών μετά από εκτίμηση των στοιχείων που θα τεθούν υπόψη της και εξέταση των απόψεων του ενδιαφερομένου εξαγωγέα, εφόσον βεβαίως αυτές υποβληθούν μέσα σε εύλογη προθεσμία που θα καθορίσει η αρμόδια Υπηρεσία της Τραπέζης της Ελλάδος αποφασίσει την επιβολή εισφοράς μέχρι του 25% της αξίας της εξαγωγής τότε θα συντάσσεται σχετική πράξη, στην οποία εκτός από τα άλλα στοιχεία θα αναφέρεται υποχρεωτικά η αξία σε συνάλλαγμα της εξαγωγής στην οποία αφορά η παράβαση το ποσό σε συνάλλαγμα στο οποίο ανέρχεται η επιβληθείσα εισφορά, καθώς και η αξία αυτού σε δραχμές η οποία και θα αποτελεί το εισπρακτέο ποσό, με βάση την ισοτιμία των νομισμάτων κατά την ημέρα εκδόσεως της αποφάσεως. Θα αναφέρεται επίσης το επώνυμο πατρώνυμο και κύριο όνομα του οφειλέτου το επάγγελμα αυτού η ακριβής διεύθυνση του επαγγέλματος και της κατοικίας του. Προκειμένου για Εταιρείες θα αναγράφεται η επωνυμία αυτών, η έδρα και τα υπόχρεα φυσικά πρόσωπα και η δ/νση κατοικίας τους. 3.Η Πράξη της επιβολής της ανωτέρω χρηματικής ποινής θα διαβιβάζεται στην αρμόδια υπηρεσία της Τραπέζης της Ελλάδος, που παρακολουθεί, τις συναλλαγματικές υποχρεώσεις των εξαγωγέων, η οποία με συστημένη επιστολή της θα ειδοποιεί την εξαγωγική επιχείρηση σε βάρος της οποίας επεβλήθη η εισφορά για να καταθέσει μέσα σε 20 ημέρες σ’ αυτή το καταλογισθέν ποσό. Εάν παρέλθη άπρακτη η ανωτέρω 20ήμερη προθεσμία τότε η Υπηρεσία της Τραπέζης της Ελλάδος θα διαβιβάζει 3 επικυρωμένα από αυτήν αντίγραφα της πράξεως επιβολής προστίμου στο Δημόσιο Ταμείο της περιφερείας της έδρας του εξαγωγέως για να προβεί στην είσπραξή του σύμφωνα με τις διατάξεις του Νόμου περί εισπράξεως Δημοσίων εσόδων και ένα (1) επικυρωμένο απ’ αυτήν αντίγραφο της πράξεως επιβολής του προστίμου στο Υπουργείο Εθνικής Οικονομίας (Δ/νση 1η Εξαγ. Εμπορίου), προς ενημέρωση. 4.Με τα ανωτέρω αντίγραφα της αποφάσεως της υποεπιτροπής ελέγχου συναλλάγματος Εξαγωγών Εισαγωγών θα διαβιβάζεται στο αρμόδιο Δημόσιο Ταμείο και επικυρωμένο φωτοτυπικό αντίγραφο της Δήλωσης προσωπικής εγγυήσεως στο οποίο αναγράφονται τα προβλεπόμενα από την παρ. IV εδάφ. 2 της παρούσης στοιχεία της εξαγωγικής επιχειρήσεως ως και ένα (1) επικυρωμένο φωτοτυπικό αντίγραφο της ανωτέρω δηλώσεως στο Υπουργείο Εθνικής Οικονομίας (Δ/νση 1η Εξαγ. Εμπορίου). 5.Η Υποεπιτροπή Συναλλάγματος ΕξαγωγώνΕισαγωγών πέραν της αποφάσεως περί επιβολής Εισφοράς δύναται να παραπέμψη την υπόθεση στην Υπηρεσία Προστασίας Εθνικού Νομίσματος για την περαιτέρω Ποινική δίωξη του Εξαγωγέα για παράβαση των διατάξεων περί προστασίας του Εθνικού Νομίσματος. Στην περίπτωση εκδόσεως καταδικαστικής αποφάσεως η δήλωση προσωπικής εγγυήσεως παύει να ισχύει. Η Υπηρεσία Προστασίας Εθνικού Νομίσματος στην περίπτωση αυτή οφείλει να ενημερώνει την αρμόδια Υπηρεσία της Τράπεζας Ελλάδος και το ειδικό Μητρώο Εξαγωγέων του Επιμελητηρίου της έδρας του εξαγωγέως για τις δικές τους ενέργειες. 6.Εφ’ όσον διαπιστωθεί από την αρμόδια Υπηρεσία του Υπουργείου Εθνικής Οικονομίας επιβολή κατ’ επανάληψη προστίμου σε συγκεκριμένη εξαγωγική επιχείρηση, δύναται ο Υπουργός Εθνικής Οικονομίας να επιβάλλει και τις προβλεπόμενες από το άρθρ. 8 του Νόμ. 936/1979 περί τροποποιήσεως συμπληρώσεως των περί εξωτερικού Εμπορίου διατάξεων κυρώσεις. Στην περίπτωση επιβολής κυρώσεων η αρμόδια Υπηρεσία του Υπουργείου Εθνικής Οικονομίας αίρει την δυνατότητα ελευθέρας Ταχυδρομήσεως των φορτωτικών εγγράφων από τον Εξαγωγέα και καθορίζει τον τρόπο πληρωμής των εμπορευμάτων. (Μετά τη σελ. 264,30) Σελ. 264,31 Τεύχος ΣΤ92-Σελ. 23 - 742 Οργάνωση εξωτερικού εμπορίου 11.Ζ.β.36 7.Αυτονόητο είναι ότι μετά την καταβολή στην Τράπεζα της Ελλάδος ή στο Δημόσιο Ταμείο του προστίμου που καταλογίζεται από την Υποεπιτροπή Ελέγχου Εξαγωγών Εισαγωγών ή από τον Υπουργό      Εθνικής     Οικονομίας        σε      εξαγωγική επιχείρηση και πέραν του τυχόν επιπροσθέτως επιβληθησομένων κυρώσεων βάσει του άρθρ. 8 του Νόμ. 936/1979 εξακολουθεί να υπάρχει η ευθύνη της επιχειρήσεως για την εκπλήρωση των συναλλαγματικών της υποχρεώσεων όπως ορίζεται στην παρ. 3 της παρούσας». Η παρ. IV αντικαταστάθηκε ως άνω από την Ε4/647/Φ.40/18 Φεβρ.-1 Μαρτ. 1983 (ΦΕΚ Β΄ 81) απόφ. Υπ. Εθνικής Οικονομίας. V.Σε περίπτωση πραγματοποιήσεως εξαγωγής από πρόσωπα που δεν είναι γραμμένα στο Ειδικό Μητρώο Εξαγωγέων, θα κατατίθεται στη μεσολαβούσα Τράπεζα, μαζί με τη «ΔΗΛΩΣΗ-ΤΙΜΟΛΟΓΙΟ ΕΞΑΓΩΓΗΣ», η προβλεπόμενη ιδιαίτερη για κάθε εξαγωγή προσωπική εγγύηση, η οποία θα συντάσσεται σε έντυπο που θα είναι σύμφωνο με το συνημμένο υπόδειγμά μας αριθ. 2. «VI.Η Τράπεζα της Ελλάδος θα καθορίσει με την εφαρμογή της παρούσας αποφάσεως λεπτομέρειες με εγκύκλιο που θα εκδώσει σε εύλογο χρονικό διάστημα». Η παρ. VI αντικαταστάθηκε ως άνω από την Ε4/647/Φ.40/18 Φεβρ.-1 Μαρτ. 1983 (ΦΕΚ Β΄ 81) απόφ. Υπ. Εθνικής Οικονομίας. Η παρούσα να δημοσιευθεί στην Εφημερίδα της Κυβερνήσεως και να ισχύει από 1ης Μαρτ. 1983. Από της δημοσιεύσεως της παρούσης παύει να ισχύει η Απόφασή μας αριθ. Ε4/6611/10.10.78. (Ακολουθούν υποδείγματα) 